**OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA GRADA STAROGA GRADA ZA PERIOD 01.01. - 31.12.2024. GODINE**

Financiranje javnih izdataka u Gradu Starome Gradu za period 01.01.-31.12.2024. godine je temeljeno na Proračunu Grada Staroga Grada koji je usvojen na XIII. sjednici Gradskog vijeća koja se održala 14. prosinca 2023. godine. Rashodi Grada i proračunskih korisnika su planirani u iznosu 8.694.417,00 eura.

Proračunski korisnici Grada Staroga Grada su:

* Dječji vrtić "Sardelice" Stari Grad
* Muzej Grada Staroga Grada
* Gradska knjižnica i čitaonica Staroga Grada
* Javna ustanova Agencija za upravljanje Starogradskim poljem

Godišnji izvještaj o izvršenju Proračuna Grada Staroga Grada za razdoblje od 01.01. do 31.12.2024. godine sadrži:

1. Opći dio Proračuna koji čini Račun prihoda i rashoda i Račun financiranja na razini odjeljka ekonomske klasifikacije
2. Posebni dio Proračuna po organizacijskoj i programskoj klasifikaciji te razini odjeljka ekonomske klasifikacije
3. Obrazloženje Godišnjeg izvještaja o izvršenju proračuna
4. Izvještaj o korištenju proračunske zalihe
5. Izvještaj o korištenju sredstava fondova Europske unije
6. Izvještaj o zaduživanju na domaćem i stranom tržištu novca i kapitala
7. Izvještaj o danim zajmovima i potraživanjima po danim zajmovima
8. Izvještaj o danim jamstvima i plaćanjima po protestiranim jamstvima i
9. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Usporedno razdoblje je od 1. siječnja do 31. prosinca 2023. godine.

1. OBRAZLOŽENJE OSTVARENIH PRIHODA I RASHODA, PRIMITAKA I IZDATAKA

Ukupni prihodi i primici su ostvareni sa 36,44% Plana te u odnosu na usporedno razdoblje bilježe rast od 10,84%. Pregled prihoda i primitaka ostvarenih u periodu 01.01.-31.12.2024. godine je dan u tablici:

|  |  |  |  |
| --- | --- | --- | --- |
| **Račun / opis** | **Izvorni plan 2024. €** | **Izvršenje 2024. €** | **Izvršenje %** |
| 6 Prihodi poslovanja | 10.486.552,00 | 3.821.428,10 | 36,44% |
| 7 Prihodi od prodaje nefinancijske imovine | 0 | 5.360,00 | 0,00% |
| 8 Primici od financijske imovine i zaduživanja | 0 | 0 | 0,00% |
| UKUPNO | 10.486.552,00 | 3.826.788,10 | 36,49% |

Ukupna realizacija rashoda i izdataka je 33,86% Plana, a ukupni rashodi i izdaci su za 24,49% viši u odnosu na usporedno razdoblje. Pregled rashoda i izdataka ostvarenih u periodu 01.01.-31.12.2024. godine je dan u tablici:

|  |  |  |  |
| --- | --- | --- | --- |
| **Račun / opis** | **Izvorni plan 2024. €** | **Izvršenje 2024. €** | **Izvršenje %** |
| 3 Rashodi poslovanja | 3.663.884,00 | 2.796.612,01 | 76,33% |
| 4 Rashodi za nabavu nefinancijske imovine | 7.516.358,00 | 988.915,25 | 13,16% |
| 5 Izdaci za financijsku imovinu i otplate zajmova | 0 | 0 | 0% |
| UKUPNO | 11.180.242,00 | 3.785.527,26 | 33,86% |

**Prihodi poslovanja (razred 6)**

Prihodi poslovanja su ostvareni u iznosu od 3.821.428,10 eura. Od toga, prihodi Proračuna iznose 90%, dok konsolidirani prihodi proračunskih korisnika iznose 10%.

|  |  |  |  |
| --- | --- | --- | --- |
| **Proračunski korisnik** | **Izvorni plan 2024. €** | **Izvršenje 2024. €** | **Udio u ukupnim prihodima 2024** |
| Grad Stari Grad | 10.933.469,00 | 3.432.749,06 | 90% |
| Dječji vrtić Sardelice | 98.626,00 | 64.459,77 | 2% |
| Gradska knjižnica Stari Grad | 18.528,00 | 15.141,04 | 0% |
| Muzej Staroga Grada | 48.575,00 | 51.240,43 | 1% |
| Javna ustanova agencija za upravljanje Starogradskim poljem | 285.093,00 | 257.837,80 | 7% |
| **UKUPNO** | 11.384.291,00 | 3.821.428,10 | 100% |

Prihodi poslovanja su izvršeni s 36,44% Plana, a izvršenje je kako slijedi:

* 1. Porezni prihodi (skupina 61) ostvareni su sa 100,35% godišnjeg Plana, a u odnosu na isto razdoblje prethodne godine bilježe rast od 12,27%. Najznačajniji porast zabilježen je kod poreza na dohodak (32,65%), te poreza na kuće za odmor (62,17%) zbog povećanja cijene po m2.
  2. Pomoći (skupina 63) su ostvarene sa 9,95% Plana. U odnosu na usporedno razdoblje se nisu značajnije mijenjali iznosi. Pomoći se odnose na fiskalno izravnanje te kapitalne pomoći za projekt Morski prsti otoka Hvara, Poučnu stazu Purkin kuk, gradnju Trga S. Radića, mauzolej don Šime Ljubića, sadni materijal, kuhinju dječjeg vrtića, zgradu Hrvatskog doma, opremu za nogometno igralište Dolci, opremu za dječji vrtić, fiskalnu održivost dječjih vrtića, refundaciju za projekt Integrirani program Starogradskog polja i projekte proračunskih korisnika.
  3. Prihod od imovine (skupina 64) su ostvareni sa 97,84% Plana, a u odnosu na prethodnu godinu bilježe rast od 12,12%, zbog naknade za korištenje nefinancijske imovine radi naplaćene naknade za pravo stvarne služnosti.
  4. Prihodi od pristojbi i po posebnim propisima (skupina 65) su ostvareni sa 85,14% Plana, u odnosu na usporedno razdoblje bilježe rast od 30,73% , zbog viših prihoda od komunalne naknade, komunalnog doprinosa, turističke pristojbe i subvencioniranje roditelja za usluge smještaja i prehrane djece u dječjem vrtiću, radi porasta cijene vrtića.
  5. Prihodi od prodaje roba, pruženih usluga i donacije (skupina 66) ostvareni su sa 42,68%. U odnosu na usporedno razdoblje bilježe pad od 42,03%, zbog nižih iznosa donacija od trgovačkih društava.
  6. Prihodi od kazni i ostali prihodi (skupina 68) su ostvareni sa 64,76% Plana, a u odnosu na usporedno razdoblje bilježe rast od 14,05% radi više naplaćenih kazni za prometne prekršaje.

**Prihodi od prodaje nefinancijske imovine (razred 7)**

Prihodi od prodaje nefinancijske imovine su realizirani u iznosu 5.360,00 eura i odnose se na udio grada za prihode od prodaje državnog građevinskog zemljišta bez izvršnog akta kojim se odobrava građenje.

**Rashodi poslovanja (razred 3)**

Rashodi poslovanja su ostvareni u iznosu od 2.796.612,01 eura. Od ukupno ostvarenih rashoda poslovanja na Proračun Grada Staroga Grada otpada 72%, dok se 28% odnosi na rashode poslovanja proračunskih korisnika.

|  |  |  |  |
| --- | --- | --- | --- |
| **Proračunski korisnik** | **Izvorni plan 2024. €** | **Izvršenje 2024. €** | **Udio u ukupnim prihodima 2024** |
| Grad Stari Grad | 2.789.826,00 | 2.020.244,49 | 72% |
| Dječji vrtić Sardelice | 438.211,00 | 392.172,59 | 14% |
| Gradska knjižnica Stari Grad | 50.749,00 | 51.432,94 | 2% |
| Muzej Staroga Grada | 130.505,00 | 107.884,17 | 4% |
| Javna ustanova agencija za upravljanje Starogradskim poljem | 254.593,00 | 224.877,87 | 8% |
| **UKUPNO** | 3.663.884,00 | 2.796.612,01 | 100% |

Rashodi poslovanja su izvršeni sa 76,33% u odnosu na Plan, te su za 18,78% viši u odnosu na usporedno razdoblje. Izvršenje po skupinama je slijedeće:

* 1. Rashodi za zaposlene (skupina 31) su izvršeni sa 95,64 % u odnosu na Plan te su veći za 12,57% zbog rasta plaća u Jedinstvenom upravnom odjelu i proračunskim korisnicima.
  2. Materijalni rashodi (skupina 32) izvršeni su sa 66,96% u odnosu na Plan, te su za 21,33% viši u odnosu na usporedno razdoblje. Naknade troškova zaposlenima su niže zbog nižih rashoda za službena putovanja, a rast bilježe sitni inventar i autogume radi nabave sitnog inventara za dječji vrtić i nogometno igralište, usluge telefona, pošte i prijevoza, usluge promidžbe i informiranja, intelektualne i osobne usluge zbog viših rashoda za odvjetničke usluge, elaborate i konzultantske usluge, ostale usluge radi viših troškova grada i Agencije i računalne usluge.
  3. Financijski rashodi (skupina 34) su izvršeni sa 96,88% u odnosu na Plan, te su za 2,54% viši u odnosu na usporedno razdoblje. Rashodi se odnose na naknadu Fondu za zaštitu okoliša i isplate za deposedirano zemljište.
  4. Subvencije (skupina 35) su izvršene sa 13,52% plana, te su za 91,74% više u odnosu na prethodnu godinu. Rashodi se odnose na subvencije poljoprivrednicima Agencije za upravljanje Starogradskim poljem i Grada u suradnji s Županijom.
  5. Pomoći dane u inozemstvo i unutar općeg proračuna (skupina 36) izvršene su sa 87,96% u odnosu na Plan i odnose se na pomoći školskim ustanovama. U odnosu na usporedno razdoblje, pomoći su više za 68,16%.
  6. Naknade građanima i kućanstvima (skupina 37) izvršene su sa 63,22% Plana i nisu se značajno mjenjala u odnosu na usporedno razdoblje.
  7. Ostali rashodi (skupina 38) izvršeni su sa 91,11% Plana i u odnosu na usporedno razdoblje bilježe rast od 46,77% i odnose se na tekuće donacije udrugama, Domu za starije i nemoćne, Turističkoj zajednici za organizaciju manifestacija, zakonska izdvajanja za Crveni križ, DVD i za političke stranke, donacije udruzi Perle, DVD-u i HGSS-u, kapitalnu pomoć Komunalnom Stari Grad d.o.o. za nabavu vozila i opreme, gradnju groblja Stari Grad i popločenje ulica.

**Rashodi za nabavu nefinancijske imovine (razred 4)**

Rashodi za nabavu nefinancijske imovine su ostvareni u iznosu 988.915,25 eura. Od toga, na rashode za nabavu nefinancijske imovine proračuna Grada Staroga Grada otpada 88%, dok se 12% odnosi na rashode Gradske knjižnice i čitaonice.

|  |  |  |  |
| --- | --- | --- | --- |
| **Proračunski korisnik** | **Izvorni plan 2024. €** | **Izvršenje 2024. €** | **Udio u ukupnim prihodima 2024** |
| Grad Stari Grad | 7.395.411,00 | 872.960,81 | 88% |
| Dječji vrtić Sardelice | 0,00 | 0,00 | 0% |
| Gradska knjižnica Stari Grad | 18.947,00 | 19.777,68 | 2% |
| Muzej Staroga Grada | 500,00 | 2.795,06 | 0% |
| Javna ustanova agencija za upravljanje Starogradskim poljem | 101.500,00 | 93.381,70 | 9% |
| **UKUPNO** | 7.516.358,00 | 988.915,25 | 100% |

Rashodi za nabavu nefinancijske imovine su izvršeni sa 13,16% godišnjeg Plana. Izvršenje po skupinama je slijedeće:

1. Rashodi za nabavu neproizvedene dugotrajne imovine (skupina 41) su izvršeni s 71,52% Plana. Rashodi se odnose na ulaganja u Mauzolej don Šime Ljubića.
2. Rashodi za nabavu proizvedene dugotrajne imovine (skupina 42) izvršeni su sa 20,10% Plana, a u odnosu na usporedno razdoblje bilježe rast od 78,47% zbog ulaganja u gradnju nerazvrstanih cesta na području Rudine i Dola, gradnju Trga S. Radića, gradnju javne rasvjete, uređenje oko crkve u Selcima, nabave elektroničke opreme, opreme za dječji vrtić, javnu površinu, nogometno igralište te uredski namještaj i opremu za Agenciju za upravljanje Starogradskim poljem i nabave električne trokolice.
3. Rashodi za dodatna ulaganja na nefinancijskoj imovini (skupina 45) izvršeni su sa 2,99% Plana. U odnosu na usporedno razdoblje su niži za 44,35%, a odnose se na izradu potrebnih procjena i analiza za rekonstrukciju zgrade Biankini, dokumentaciju za heliodrom i zgradu vinarije, ulaganja u čitovnicu i zgradu kazališta.

**Primici od financijske imovine i zaduživanja (razred 8)**

U 2024. godini nisu planirani primitci od financijske imovine i zaduživanja.

**Izdaci za financijsku imovinu i otplate zajmova (razred 5)**

U 2024. godine nisu realizirani izdatci za financijsku imovinu i otplate zajmova.

1. OBRAZLOŽENJE VIŠKOVA I MANJKOVA

Preneseni višak prihoda i primitaka iz 2023. godine iznosi 696.036,33 eura. Konsolidirani rezultat poslovanja Grada Staroga Grada i proračunskih korisnika u 2024. godine iskazuje ukupan višak prihoda i primitaka u iznosu od 41.260,37 eura. Ukupni višak prihoda i primitaka raspoloživ u sljedećim razdobljima iznosi 737.296,70 eura, što je u odnosu na usporedno razdoblje više za 5,95%. Rezultat poslovanja je prikazan u sljedećoj tablici:

|  |  |  |  |
| --- | --- | --- | --- |
| **Proračunski korisnik** | **Preneseni rezultat poslovanja** | **Rezultat poslovanja 2024** | **Raspoloživo u sljedećem razdoblju** |
| Grad Stari Grad | 643.203,26 | 35.626,96 | 678.830,22 |
| Dječji vrtić Sardelice | 34.291,37 | -1.656,77 | 32.634,60 |
| Gradska Knjižnica Stari Grad | -426,61 | -3.722,32 | -4.148,93 |
| Muzej Staroga grada | 13.074,82 | 15.618,11 | 28.692,93 |
| Javna ustanova agencija za upravljanje Starogradskim poljem | 5.893,49 | -4.605,61 | 1.287,88 |
| **UKUPNO** | 696.036,33 | 41.260,37 | 737.296,70 |

1. OBRAZLOŽENJE POSEBNOG DIJELA PRORAČUNA

Ukupni rashodi i izdaci od 3.785.527,26 eura su raspoređeni unutar razdjela na:

|  |  |  |  |
| --- | --- | --- | --- |
| Glava | Proračunski korisnik | Izvršenje 2024 | Udio u izvršenju 2024 |
| 101 | GRADSKO VIJEĆE, GRADONAČELNIK I GRADSKA UPRAVA | 2.893.205,30 | 76% |
| 102 | DJEČJI VRTIĆ "SARDELICE" STARI GRAD | 392.172,59 | 10% |
| 103 | MUZEJ GRADA STAROGA GRADA | 110.679,18 | 3% |
| 104 | GRADSKA KNJIŽNICA I ČITAONICA STAROGA GRADA | 71.210,62 | 2% |
| 105 | JAVNA USTANOVA "AGENCIJA ZA UPRAVLJANJE STAROGRADSKIM POLJEM "AGER" | 318.259,57 | 8% |
| UKUPNO | | 3.785.527,26 | 100% |

Glava 00101 Gradsko vijeće, Gradonačelnik i Gradska uprava je izvršena sa 28,41% Plana, a Programi su izvršeni kako slijedi:

Program 1001 - Javna uprava i administracija

|  |  |
| --- | --- |
| *PLANIRANI IZNOS* | *701.430,00* |
| *IZVRŠENJE* | *605.911,89* |
| *CILJ* | *Osiguravanje uvjeta za uspješan i transparentan rad Gradonačelnika, Gradskog vijeća i Gradske uprave* |
| *POKAZATELJ USPJEŠNOSTI* | *Broj izdanih rješenja – 3.831*  *Broj sklopljenih ugovora – 271*  *Broj projekata JLS kojima je odobreno sufinanc. sredstvima ESI fondova - 6* |

Program je izvršen s 86,38% Plana, a rashodi se odnose na plaće Gradonačelnika i djelatnika JUO, naknada članova Gradskog vijeća i radnih tijela Gradskog vijeća, opće usluge i pričuvu te nabavu opreme za poslovanje.

Program 1002 - Financijski poslovi i obveze

|  |  |
| --- | --- |
| *PLANIRANI IZNOS* | *292.550,00* |
| *IZVRŠENJE* | *284.292,91* |
| *CILJ* | *Pravovremeno podmirivanje financijskih obveza* |
| *POKAZATELJ USPJEŠNOSTI* | *Broj sklopljenih nagodbi za deposedirana zemljišta - 1* |

Program je izvršen s 97,18% Plana, a rashodi se odnose na financijske rashode, ovrhu za deposedirana zemljišta i sklopljenu nagodbu za deposedirano zemljište.

Program 1003 - Organiziranje i provođenje zaštite i spašavanja

|  |  |
| --- | --- |
| *PLANIRANI IZNOS* | *1.639.822,00* |
| *IZVRŠENJE* | *171.130,59* |
| *CILJ* | *Zaštita ljudi, imovine i prirode od požara i katastrofa* |
| *POKAZATELJ USPJEŠNOSTI* | *Broj intervencija zaštite i spašavanja – 341*  *Broj članova DVD-a - 35* |

Program je izvršen s 10,44% Plana, a odnosi se na civilnu zaštitu, protupožarnu zaštitu (donacije DVD-u), donacije Gorskoj službi spašavanja i sufinanciranje sezonskih policajaca. Projekt izgradnje Centra za upravljanjem rizicima od požara i katastrofa se prebacuje za 2025. godinu.

Program 1004 - Održavanje i ulaganje u građevinske objekte

|  |  |
| --- | --- |
| *PLANIRANI IZNOS* | *280.438,00* |
| *IZVRŠENJE* | *80.725,97* |
| *CILJ* | *Uređeni objekti koji su u funkciji i koriste se za utvrđene namjene* |
| *POKAZATELJ USPJEŠNOSTI* | *Broj održavanih građevinskih objekata - 3* |

Program je izvršen s 28,79% Plana, a rashodi se odnose na ulaganja u opremu dječjeg vrtića Sardelice i dodatna ulaganja u kazališnoj dvorani, zgradi Gradske uprave i zgradi Vinarije.

Program 1005 - Poticaj razvoju poduzetništva

|  |  |
| --- | --- |
| *PLANIRANI IZNOS* | *5.600,00* |
| *IZVRŠENJE* | *5.555,64* |
| *CILJ* | *Poticanje obnove poljoprivrednog zemljišta* |
| *POKAZATELJ USPJEŠNOSTI* | *Broj dodijeljenih subvencija poljoprivrednicima za nabavu sadnica - 8* |

Program je izvršen sa 99,21% Plana, a rashodi se odnose na subvencije poljoprivrednicima za sadni materijal.

Program 1006 - Izgradnja i održavanje cesta i puteva

|  |  |
| --- | --- |
| *PLANIRANI IZNOS* | *855.150,00* |
| *IZVRŠENJE* | *52.344,25* |
| *CILJ* | *Uređeni putovi i gradnja nerazvrstanih cesta* |
| *POKAZATELJ USPJEŠNOSTI* | *Km novouređene javne infrastrukture - (asfaltirane ceste) -5,3* |

Program je izvršen s 6,12% Plana, a ostvareni rashodi se odnose na održavanje rampi i materijal za tekuće i investicijsko održavanje. Projekt asfaltiranja Agera će se prebaciti za iduću godinu ukoliko bude raspisan natječaj.

Program 1007 - Zaštita okoliša i zbrinjavanje otpada

|  |  |
| --- | --- |
| *PLANIRANI IZNOS* | *199.597,00* |
| *IZVRŠENJE* | *156.260,29* |
| *CILJ* | *Zaštita okoliša na području Grada* |
| *POKAZATELJ USPJEŠNOSTI* | *Broj nabavljenih komunalnih vozila - 1*  *Količina prikupljenog recikliranog otpada u kg - 229.970*  *Broj korisnika kojima je omogućeno odvojeno prikupljanje otpada na kućnom pragu – 2.250* |

Program je izvršen s 78,29% Plana, a rashodi se odnose na rashode za deratizaciju i kapitalnu pomoć Komunalnom Stari Grad d.o.o. za nabavu vozila.

Program 1008 - Prostorno uređenje i unapređenje stanovanja

|  |  |
| --- | --- |
| *PLANIRANI IZNOS* | *321.386,00* |
| *IZVRŠENJE* | *9.726,98* |
| *CILJ* | *Unaprjeđenje stanovanja u Gradu* |
| *POKAZATELJ USPJEŠNOSTI* | *Broj izrađene prostorno-planske dokumentacije - 0* |

Program je izvršen s 3,03% Plana, a rashodi se odnose na izrade planova i studija, kapitalnu pomoć Komunalnom Stari Grad d.o.o. za izgradnju groblja u Starome Gradu i Dolu te opremanje mrtvačnice u Vrbanju.

Program 1009 - Izgradnja i održavanje javnih površina

|  |  |
| --- | --- |
| *PLANIRANI IZNOS* | *1.309.789,00* |
| *IZVRŠENJE* | *887.965,37* |
| *CILJ* | *Uređene i održavanje javne površine* |
| *POKAZATELJ USPJEŠNOSTI* | *Održavane javne površine u m2 – 80.000*  *M2 uređenih zelenih javnih površina – 25.000* |

Program je izvršen s 67,79% Plana, a ostvareni rashodi se odnose na održavanje javnih površina i nogometnih igrališta, održavanje šumskih i poljskih puteva, održavanje i nabavu opreme na javnim površinama, čišćenje i održavanje zelenih površina i gradnju Trga Stjepana Radića na koji otpada najviši dio utrošenih sredstava.

Program 1010 - Izgradnja i održavanje javne rasvjete

|  |  |
| --- | --- |
| *PLANIRANI IZNOS* | *152.800,00* |
| *IZVRŠENJE* | *117.962,65* |
| *CILJ* | *Rekonstruirana i izgrađena javna rasvjeta* |
| *POKAZATELJ USPJEŠNOSTI* | *Broj ulica u kojima je izmijenjena rasvjeta u LED rasvjetu – 2* |

Program je izvršen s 77,20% Plana, a ostvareni rashodi se odnose na održavanje i gradnju javne rasvjete te električnu energiju za javnu rasvjetu.

Program 1011 - Zaštita, očuvanje i unapređenje zdravlja

|  |  |
| --- | --- |
| *PLANIRANI IZNOS* | *20.200,00* |
| *IZVRŠENJE* | *19.000,00* |
| *CILJ* | *Unaprjeđenje medicinske skrbi* |
| *POKAZATELJ USPJEŠNOSTI* | *Broj korisnika kojima je unaprijeđena dostupnost usluga zdravstvene zaštite - 165* |

Program je izvršen s 94,06% Plana, a rashodi se odnose na donaciju udruzi Vita Pharos.

Program 1012 - Razvoj športa i rekreacije

|  |  |
| --- | --- |
| *PLANIRANI IZNOS* | *194.745,00* |
| *IZVRŠENJE* | *37.390,25* |
| *CILJ* | *Promicanje i razvoj sporta* |
| *POKAZATELJ USPJEŠNOSTI* | *Broj sportskih klubova koji primaju donacije Grada – 7*  *(11 projekata)* |

Program je izvršen s 19,20% Plana, a rashodi se odnose na tekuće donacije športskim društvima, nabavu sportske opreme i ulaganje u svlačionice u Vrbanju.

Program 1013 - Promicanje kulture

|  |  |
| --- | --- |
| *PLANIRANI IZNOS* | *3.963.150,00* |
| *IZVRŠENJE* | *284.828,24* |
| *CILJ* | *Promicanje kulture i kulturnih sadržaja, obnovljeni kulturni objekti* |
| *POKAZATELJ USPJEŠNOSTI* | *Broj obnovljenih objekata kulturne baštine – 7*  *Broj organiziranih kulturnih manifestacija – 11*  *Broj potpora udrugama u kulturi - 17* |

Program je izvršen s 7,19% Plana, a rashodi se odnose na donacije udrugama u kulturi, organizaciju kulturnog ljeta i ostalih manifestacija, ulaganje u mauzolej don Šime Ljubića i dokumentaciju za zgradu Biankini. Projekt ulaganja u zgradu Biankini je prebačen za 2025. godinu kada se očekuju rezultati prijave na natječaj.

Program 1014 - Potpore vjerskim zajednicama

|  |  |
| --- | --- |
| *PLANIRANI IZNOS* | *14.000,00* |
| *IZVRŠENJE* | *0,00* |
| *CILJ* | *Uređeni vjerski objekti* |
| *POKAZATELJ USPJEŠNOSTI* | *Broj potpora vjerskim zajednicama - 0* |

Potpore vjerskim zajednicama nisu realizirane u 2024. godine.

Program 1015 - Razvoj civilnog društva

|  |  |
| --- | --- |
| *PLANIRANI IZNOS* | *7.000,00* |
| *IZVRŠENJE* | *6.641,76* |
| *CILJ* | *Razvoj civilnog društva* |
| *POKAZATELJ USPJEŠNOSTI* | *Broj potpora ostalim udrugama civilnog društva - 2* |

Program je izvršen s 94,88% Plana, a rashodi se odnose na potpore ostalim udrugama civilnog društva i političkim strankama.

Program 1016 - Poticaj unapređenju školstva

|  |  |
| --- | --- |
| *PLANIRANI IZNOS* | *58.750,00* |
| *IZVRŠENJE* | *32.367,53* |
| *CILJ* | *Uređenje školskih ustanova, bolji standard učenika i studenata* |
| *POKAZATELJ USPJEŠNOSTI* | *Broj stipendista učenika i studenata - 9* |

Program je izvršen s 55,09% Plana, a rashodi se odnose na tekuće i kapitalne pomoći osnovnoj, srednjoj i glazbenoj školi prema zaprimljenim zahtjevima te stipendije učenika i studenata prema provedenim natječajima.

Program 1017 - Socijalna skrb

|  |  |
| --- | --- |
| *PLANIRANI IZNOS* | *97.630,00* |
| *IZVRŠENJE* | *81.100,98* |
| *CILJ* | *Smanjiti nejednakosti unutar i između država* |
| *POKAZATELJ USPJEŠNOSTI* | *Broj korisnika socijalnih usluga (Pomoć u kući) – 7*  *Broj isplaćenih naknada za novorođenčad – 31*  *Broj isplaćenih socijalnih naknada - 22* |

Program je izvršen s 83,07% Plana, a rashodi se odnose na pomoći obiteljima i kućanstvima, pomoći udrugama osoba sa invaliditetom, sufinanciranje projekta „Pomoć osobama slabog imovinskog stanja“ i tekuću pomoć Domu za starije i nemoćne Stari Grad te zakonsko izdvajanje za rad Crvenog križa. Financiranje udruga, obitelji i kućanstava se vrši sukladno Odluci Grada Staroga Grada, a sredstva se odobravaju temeljem pristiglih zahtjeva.

Program 1018 - Program boravišne pristojbe

|  |  |
| --- | --- |
| *PLANIRANI IZNOS* | *60.000,00* |
| *IZVRŠENJE* | *60.000,00* |
| *CILJ* | *Poboljšanje turističke ponude* |
| *POKAZATELJ USPJEŠNOSTI* | *Broj organiziranih kulturnih manifestacija - 11* |

Program je izvršen s 100,00% Plana, a planirani rashodi se odnose na aktivnosti poboljšanja boravka turista putem transfera sredstava uprihođenih od boravišne pristojbe Turističkoj zajednici Staroga Grada za namjensko korištenje sredstava utvrđeno Programom.

Program 1019 - Program korištenja sredstava naknade za promjenu namjene poljoprivrednog zemljišta

|  |  |
| --- | --- |
| *PLANIRANI IZNOS* | *11.200,00* |
| *IZVRŠENJE* | *0,00* |
| *CILJ* | *Poboljšanje ruralne infrastrukture* |
| *POKAZATELJ USPJEŠNOSTI* | *Broj dodijeljenih subvencija poljoprivrednicima za nabavu sadnica - 0* |

Program je izvršen s 0,00% Plana, a planirani rashodi se odnose na subvencije poljoprivrednicima.

Glava 00102 Dječji vrtić „Sardelice“ Stari Grad je izvršena s 89,49% Plana. Rashodi iz programa 1001 Predškolski odgoj su vezani za djelatnost predškolskog odgoja Dječjeg vrtića Sardelice i nabavu nefinancijske imovine.

|  |  |
| --- | --- |
| *PLANIRANI IZNOS* | *438.211,00* |
| *IZVRŠENJE* | *392.172,59* |
| *CILJ* | *Zadovoljavanje djetetovih razvojnih potreba te poticanje njegovog razvoja* |
| *POKAZATELJ USPJEŠNOSTI* | *Ukupan broj upisane djece - 110* |

Glava 00103 Muzej Grada Staroga Grada je izvršena s 84,48% Plana, a programi su izvršeni:

Program 1001 Muzejska djelatnost

|  |  |
| --- | --- |
| *PLANIRANI IZNOS* | *103.430,00* |
| *IZVRŠENJE* | *87.803,95* |
| *CILJ* | *Promocija muzejske djelatnosti revitalizacija muzeja i muzejske baštine* |
| *POKAZATELJ USPJEŠNOSTI* | *Ukupan broj posjetitelja muzeja - 1.533* |

Program je izvršen s 84,89% Plana, a rashodi se odnose na stručna i izvršna tijela Muzeja i tisak knjiga.

Program 1002 Arheološka istraživanja

|  |  |
| --- | --- |
| *PLANIRANI IZNOS* | *27.575,00* |
| *IZVRŠENJE* | *22.875,23* |
| *CILJ* | *Promocija muzejske djelatnosti revitalizacija muzeja i muzejske baštine* |
| *POKAZATELJ USPJEŠNOSTI* | *Ukupan broj posjetitelja muzeja – 1.533* |

Program je izvršen s 82,96% Plana, a realizirani rashodi se odnose na znanstveno-istraživački rad.

Glava 00104 Gradska knjižnica i čitaonica Staroga Grada je izvršena s 102,17% Plana. Rashodi iz programa 1001 Knjižnična djelatnost se odnose na stručna i izvršna tijela knjižnice i kupnju knjižne građe i opreme.

|  |  |
| --- | --- |
| *PLANIRANI IZNOS* | *69.696,00* |
| *IZVRŠENJE* | *71.210,62* |
| *CILJ* | *Zadovoljavanje potreba stanovnika Starog Grada kroz organizaciju sadržaja za mlade te poticanje stanovništva na čitanje* |
| *POKAZATELJ USPJEŠNOSTI* | *Broj upisanih članova - 242* |

Glava 00105 Javna ustanova "Agencija za upravljanje Starogradskim poljem-Ager" je izvršena s 89,38% Plana. Realizirani rashodi se odnose na stručna i izvršna tijela Agencije.

|  |  |
| --- | --- |
| *PLANIRANI IZNOS* | *356.093,00* |
| *IZVRŠENJE* | *318.259,57* |
| *CILJ* | *Očuvanje, unapređenje i turističko vrednovanje Starogradskog polja* |
| *POKAZATELJ USPJEŠNOSTI* | *Broj provedenih projekata – 12*  *Ukupan broj posjetitelja lokaliteta - 700* |

1. IZVJEŠTAJ O KORIŠTENJU PRORAČUNSKE ZALIHE

Člankom 10. Odluke o izvršavanju Proračuna Grada Staroga Grada za 2024. godinu planiran je iznos proračunske zalihe u iznosu 13.300,00 eura. Propisano je da će se sredstva Proračunske zalihe koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da za njih nisu utvrđena dostatna sredstva jer ih pri planiranju nije bilo moguće predvidjeti.

U razdoblju od 1. siječnja do 31. prosinca 2024. godine **nisu isplaćivana sredstva** Proračunske zalihe.

1. IZVJEŠTAJ O KORIŠTENJU SREDSTAVA FONDOVA EUROPSKE UNIJE ZA PERIOD 01.01.-31.12.2024. GODINE

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| NAZIV PROJEKTA | EU FOND | POČETAK PROJEKTA | ZAVRŠETAK PROJEKTA | UKUPNO UGOVORENA SREDSTVA | UKUPNO UPLAĆENA SREDSTVA | IZVRŠENJE PROJEKATA | | STANJE OBVEZA ZA PRIMLJENE PREDUJMOVE | STANJE POTRAŽIVANJA PREMA EU FONDU |
| od početka provedbe projekta do 31.12.2024 | od početka provedbe projekta do 31.12.2024 | od 1.1.-31.12.2024. | | na dan 31.12.2024. | na dan 31.12.2024. |
|  |  | PRIHODI | RASHODI |  |  |
| Morski prsti otoka Hvara - valorizacija prirodne baštine poluotoka Kabal | Europski fond za pomorstvo i ribarstvo | 23.5.2022 | 29.12.2023 | 128.153,81 € | 123.818,74 € | 123.818,74 € | 0,00 € | 0,00 € | 0,00 € |
| Kuhinja dječjeg vrtića Sardelice | Europski poljoprivredni fond | 29.12.2022 | 31.3.2024 | 35.780,86 € | 35.780,86 € | 17.890,43 € | 0,00 € | 0,00 € | 0,00 € |

1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Člankom 80. Zakona o proračunu (NN 144/2021) je propisano donošenje Izvještaja o zaduživanju na domaćem i stranom tržištu novca i kapitala, dok su člankom 33. i 34. Odluke o izvršavanju Proračuna Grada Staroga Grada za 2024. godinu propisani uvjeti zaduživanja.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Red. br. | Vrsta kredita  i zajmova | Naziv pravne osobe | Ugovorena  valuta i iznos | Stanje kredita  i zajma 01.01.2024. godine | Otplata glavnice | Primljeni krediti  i zajmovi u 2024. godini | Stanje kredita  i zajma 31.12.2024. godine | Revalorizacija / tečajne razlike u tekućoj godini | Datum primanja zajma | Datum dospijeća posljednjeg obroka |
| 1. | Tuzemni kratkoročni krediti i zajmovi |  |  | 0,00 | 0,00 | 0,00 | 0,00 | 0,00 |  |  |
|  |  | 0,00 | 0,00 | 0,00 | 0,00 | 0,00 |  |  |
| **U K U P N O** |  | **0,00** | **0,00** | **0,00** | **0,00** | **0,00** |  |  |
| 2. | Tuzemni dugoročni krediti i zajmovi | Državni proračun | 2.000.000,00 kn | 199.084,21€ | 0,00 | 0,00 | 199.084,21€ | 0,00 | 24.12.2020. | 31.12.2027. |
|  |  | 0,00 | 0,00 | 0,00 | 0,00 | 0,00 |  |  |
| **U K U P N O** | **2.000.000,00 kn** | **199.084,21€** | **0,00** | **0,00** | **199.084,21€** | **0,00** |  |  |
| **U K U P N O (1 + 2)** | | | **2.000.000,00 kn** | **199.084,21€** | **0,00** | **0,00** | **199.084,21€** | **0,00** |  |  |
| 3. | Inozemni kratkoročni krediti i zajmovi |  |  | 0,00 | 0,00 | 0,00 | 0,00 | 0,00 |  |  |
|  |  | 0,00 | 0,00 | 0,00 | 0,00 | 0,00 |  |  |
| **U K U P N O** |  | **0,00** | **0,00** | **0,00** | **0,00** | **0,00** |  |  |
| 4. | Inozemni dugoročni krediti i zajmovi |  |  | 0,00 | 0,00 | 0,00 | 0,00 | 0,00 |  |  |
|  |  | 0,00 | 0,00 | 0,00 | 0,00 | 0,00 |  |  |
| **U K U P N O** |  | **0,00** | **0,00** | **0,00** | **0,00** | **0,00** |  |  |
| **U K U P N O (3 + 4)** | | |  | **0,00** | **0,00** | **0,00** | **0,00** | **0,00** |  |  |
| **U K U P N O (1 + 2 + 3 + 4)** | | | **2.000.000,00 kn** | **199.084,21€** | **0,00** | **0,00** | **199.084,21€** | **0,00** |  |  |

1. IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA

Člankom 80. Zakona o proračunu (NN 144/2021) je propisano donošenje Izvještaja o danim zajmovima i potraživanjima po danim zajmovima.

Na dan 31.12.2024. godine Grad Stari Grad u svojim poslovnim knjigama nema iskazanih danih zajmova ni potraživanja po danim zajmovima.

1. IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA

Člankom 80. Zakona o proračunu (NN 144/2021) je propisano donošenje Izvještaja o danim jamstvima i plaćanjima po protestiranim jamstvima, dok su člankom 33., 36. i 37. Odluke o izvršavanju Proračuna Grada Staroga Grada za 2024. godinu propisani uvjeti davanja jamstva.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red br. | Datum odluke o  davanju jamstva | Datum sklapanja  ugovora o jamstvu s korisnikom kredita | Naziv finan. institucije u čiju se korist daje jamstvo | Naziv korisnika kredita i namjena kredita | Valutna jedinica | Iznos jamstva  u valuti € | Iznos jamstva  u kunama | Posljednja godina dospijeća |
| 1 | 2 | 3 | 4 | 5 | 6 | 7 | 8 | 9 |
| 1. | 18.11.2016 | 14.09.2017 | Hrvatska banka za obnovu i razvitak | Komunalno Stari Grad d.o.o. za sanaciju-rekonstrukciju zgrade ribarnice u Starom gradu (k.č.zgr 1255) | e  u  r  o | 93.066,68 eur | 600.000,00 kn | 2027.g. |
| **U K U P N O** | | | | | | **93.066,68 eur** | **600.000,00 kn** |  |

1. IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA
2. Stanje nenaplaćenih potraživanja na dan 31.12.2024. godine iznosi 818.709,90 eura od čega su:

|  |  |
| --- | --- |
| Opis | Iznos |
| Potraživanja za poreze | 253.817,72 |
| Potraživanja za prihode od imovine | 81.631,47 |
| Potraživanja za upravne i administrativne pristojbe, pristojbe po posebnim propisima i naknade | 456.269,80 |
| Potraživanja za kazne i upravne mjere te ostale prihode | 26.990,91 |
| Ukupno | 818.709,90 |

Dospjela potraživanja iznose eura, a kašnjenja su:

* kašnjenje do 1 godine: 178.073,26 eura,
* kašnjenje između 1-3 godine: 87.607,15 eura,
* kašnjenje preko 3 godine: 519.297,37 eura

Nedospjela potraživanja iznose 33.732,12 eura.

1. Stanje nepodmirenih obveza na dan 31.12.2024. godine iznosi 340.218,84 eura.

Dospjele obveze iznose 23.882,12 eura, od čega su:

* 232 - Obveze za materijalne rashode u iznosu od 7.342,07 eura se odnose na rashode s kašnjenjem preko 360 dana, zbog utvrđenih manjkova na izvršenim radovima, te 6.636,14 s prekoračenjem od 61 do 180 dana.
* 238 - Obveze za kazne, naknade šteta i kapitalne pomoći iznosu od 5.344,88 eura, a odnosi se na kašnjenje preko 360 dana za kapitalne pomoći Hvarskom vodovodu,
* 24 - Obveze za nabavu nefinancijske imovine u iznosu 4.559,03 eura s kašnjenjem preko 360 dana.

Nedospjele obveze iznose 316.336,72 eura, od čega su:

* 23 - Obveze za rashode poslovanja u iznosu od 102.070,55 eura, koje čine obveze za plaće za prosinac 2024. godine u iznosu 20.178,57 eura, obveze po računima zaprimljenim u prosincu 2024. godine, a koji dospijevaju u siječnju 2024. godine u ukupnom iznosu od 16.558,19 eura, obveze za tekuće donacije udrugama 5.124,00 eura, obveze za prijenos NUV-a u iznosu od 5.877,73 eura, obveze za primljene jamčevine u iznosu 6.713,14 eura, ostale naplaćene tuđe prihode u iznosu od 405,66 eura, te obveze za primljene predujmove u iznosu od 47.213,26 eura za čije ispunjenje nisu još postignuti određeni uvjeti,
* 24 - Obveze za nabavu nefinancijske imovine u iznosu od 15.181,96 eura koje čine obveze po računima zaprimljenim u prosincu 2024. godine, a koji dospijevaju u siječnju 2024. godine,
* Dio 25, 26 - Obveze za financijsku imovinu u iznosu od 199.084,21 eura, a odnosi se na dugoročni, beskamatni zajam primljen iz Državnog Proračuna sa dospijećem 31.12.2027. godine

1. Stanje sudskih sporova u tijeku koji uz ispunjenje određenih uvjeta mogu postati obveza na dan 31.12.2024. godine iznosi 1.887.583,77 eura, od čega su:

|  |  |  |  |
| --- | --- | --- | --- |
| Redni broj | Tužitelj | Predmet spora | Procijenjena vrijednost spora |
| 1 | Fizička osoba 1 | Naknada za deposedirano zemljište | 1.141.416,15 € |
| 2 | Fizička osoba 2 | Naknada za deposedirano zemljište | 225.628,77 € |
| 3 | Fizička osoba 3 | Naknada za deposedirano zemljište | 169.885,19 € |
| 4 | Fizička osoba 4 | Naknada za deposedirano zemljište | 347.733,76 € |
| 5 | Fizička osoba 5 | Utvrđenje vlasništva | 1.592,67 € |
| 6 | Fizička osoba 6 | Utvrđenje vlasništva | 1.327,23 € |
| UKUPNO |  |  | 1.887.583,77 € |